Urbàlia Rurana actua a la Biblioteca Municipal d'Alaquàs
27/04/2010

# Urbàlia Rurana actua a la Biblioteca Municipal d'Alaquàs

*   27/04/2010
*   [Imprimir](#)
*   Compartir
*    https://www.alaquas.org/documento.asp?id\_do=11993

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11993%2F0&title=Ajuntament%20d%27Alaqu%C3%A0s.%20Premsa.Urb%C3%A0lia%20Rurana%20actua%20a%20la%20Biblioteca%20Municipal%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11993/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11993/27042010img_5459_Form_4.jpg)](https://www.alaquas.org/ficheros/documentos/2010/2/11993/27042010img_5459_Form_10.jpg "<a href='https://www.alaquas.org/ficheros/documentos/2010/2/11993/27042010img_5459_Form_10.jpg' target=_blank><i class='fa fa-external-link' aria-hidden='true'></i>.Urbàlia Rurana actua a la Biblioteca Municipal d'Alaquàs</a>")

El grup de música popular presenta a Alaquàs l'espectacle 'Urbàlia Rurana: 20 anys de música valenciana i mediterrània'

La Biblioteca Pública Municipal Ausiàs March d'Alaquàs va acollir el divendres 23 d'abril l'actuació del grup de música popular valenciana Urbàlia Rurana, que va presentar davant d'un centenar d'alaquasers i alaquaseres l'espectacle **'Urbàlia Rurana: 20 anys de música valenciana i mediterrània'.** El concert es va celebrar en el marc de la campanya d'animació lectora per a adults que l'Ajuntament d'Alaquàs posa en marxa cada any per fomentar aquest tipus d'activitats i convidar la ciutadania d'Alaquàs a gaudir d'una proposta lúdica i cultural diferent.

El grup va oferir una actuació acústica, mostra de la instrumentalització acústica que caracteritza la seua música amb la que volen preservar una sonoritat popular i ètnica de regust mediterrani.

El grup **Urbàlia Rurana** es va crear l'any 1990 per tal de donar a conèixer la música d'arrel valenciana i mediterrània. Segons el grup, la idea era difondre un repertori prou treballat a una escala local i de País Valencià però poc conegut a l'exterior dels nostres estrictes límits regionals, i combinar-lo amb les músiques germanes de l'àmbit de l'Europa mediterrània, com ara les de les Illes i Catalunya, Occitània, el Piemont, Calàbria, Macedònia, Grècia...